CELEX: 32021D1743
Language: fi
Date: 2021-09-28 00:00:00
Title: Neuvoston päätös (EU) 2021/1743, annettu 28 päivänä syyskuuta 2021, liikenneyhteisön alueellisessa ohjauskomiteassa Euroopan unionin puolesta otettavasta kannasta vesiliikenteen ja multimodaalisuuden teknisen komitean perustamiseen

1.10.2021   
               
               
                  FI
               
               
                  Euroopan unionin virallinen lehti
               
               
                  L 348/27
               
            
         NEUVOSTON PÄÄTÖS (EU) 2021/1743,
         annettu 28 päivänä syyskuuta 2021,
         liikenneyhteisön alueellisessa ohjauskomiteassa Euroopan unionin puolesta otettavasta kannasta vesiliikenteen ja multimodaalisuuden teknisen komitean perustamiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 91 artiklan ja 100 artiklan 2 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Sopimus liikenneyhteisön perustamisesta, jäljempänä ’liikenneyhteisösopimus’, tehtiin unionin osalta neuvoston päätöksellä (EU) 2019/392 (1), ja se tuli voimaan 1 päivänä toukokuuta 2019.
                  
               
                     (2)
                  
                  
                     Alueellinen ohjauskomitea on perustettu liikenneyhteisösopimuksella liikenneyhteisösopimuksen hallinnointia ja asianmukaista täytäntöönpanoa varten. Alueellinen ohjauskomitea tekee liikenneyhteisösopimuksen 26 artiklan nojalla päätöksiä teknisten komiteoiden perustamisesta.
                  
               
                     (3)
                  
                  
                     Tekniset komiteat voivat tehdä alueelliselle ohjauskomitealle päätösehdotuksia vastuualaansa kuuluvista asioista. Tekniset komiteat koostuvat liikenneyhteisösopimuksen sopimuspuolten edustajista. Kaikki unionin jäsenvaltiot voivat osallistua niihin tarkkailijoina.
                  
               
                     (4)
                  
                  
                     Alueellisen ohjauskomitean on tarkoitus tehdä lähiaikoina päätös vesiliikenteen ja multimodaalisuuden teknisen komitean perustamisesta.
                  
               
                     (5)
                  
                  
                     Vesiliikenteen ja multimodaalisuuden teknisen komitean perustaminen auttaa saavuttamaan liikenneyhteisösopimuksen tarkoituksen, joka on luoda liikenneyhteisö maantie-, rautatie-, sisävesi- ja meriliikenteen aloilla sekä kehittää unionin ja kaakkoiseurooppalaisten osapuolten välistä liikenneverkkoa.
                  
               
                     (6)
                  
                  
                     Vesiliikenteen ja multimodaalisuuden teknisen komitean olisi pyrittävä käsittelemään meriasiat, sisävesiväylät ja satamat käsittävään vesiliikenteeseen liittyviä kriittisiä aiheita sekä käsittelemään multimodaalisuuteen liittyviä näkökohtia ja edistämään tällaisen liikenteen tehokasta hyödyntämistä.
                  
               
                     (7)
                  
                  
                     On aiheellista määrittää alueellisessa ohjauskomiteassa unionin puolesta otettava kanta vesiliikenteen ja multimodaalisuuden teknisen komitean perustamiseen, koska tällainen päätös on tarpeen liikenneyhteisösopimuksen täytäntöönpanon kannalta ja se sitoo unionia,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Liikenneyhteisön perustamisesta tehdyllä sopimuksella perustetussa alueellisessa ohjauskomiteassa unionin puolesta otettava kanta vesiliikenteen ja multimodaalisuuden teknisen komitean perustamiseen perustuu alueellisen ohjauskomitean päätösluonnokseen (2).
            Unionin edustajat alueellisessa ohjauskomiteassa voivat sopia päätösluonnokseen tehtävistä vähäisistä muutoksista ilman uutta neuvoston päätöstä.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 28 päivänä syyskuuta 2021.
            
               
                  Neuvoston puolesta
               
               
                  Puheenjohtaja
               
               S. KUSTEC
            
         
         
            (1)  Neuvoston päätös (EU) 2019/392, annettu 4 päivänä maaliskuuta 2019, liikenneyhteisön perustamista koskevan sopimuksen tekemisestä Euroopan unionin puolesta (EUVL L 71, 13.3.2019, s. 1).
         
            (2)  Ks. asiakirja ST 11514/21 osoitteessa http://register.consilium.europa.eu